Anora

Anora () – 2024 m. amerikiečių komedinė drama, kurią režisavo Sean Baker. Pagrindinį vaidmenį atlieka Mikey Madison.

Filmas laimėjo „Auksinę palmės šakelę“ 77-ajame Kanų kino festivalyje, kur 2024 m. gegužės 21 d. įvyko jo pasaulinė premjera. Sulaukė plataus kritikų pripažinimo. 97-uosiuose „Oskarų“ apdovanojimuose „Anora“ pelnė penkis apdovanojimus: už geriausią filmą, geriausią aktorę (Madison), geriausią originalų scenarijų, geriausią montažą ir geriausią režisūrą. 82-uosiuose „Auksinių gaublių“ apdovanojimuose sulaukė penkių nominacijų, Kritikų pasirinkimo apdovanojimuose – septynių (įskaitant geriausio filmo kategoriją), Britų akademijos apdovanojimuose – septynių (įskaitant geriausio filmo kategoriją).

 Siužetas 
Jauna striptizo šokėja iš Bruklino išteka už rusų oligarcho sūnaus. Jos santuokai iškyla grėsmė, kai vyro tėvai atvyksta į Niujorką, kad priverstų ją nutraukti santuoką.

 Vaidmenys 

 Aktorius – veikėjas

 Mikey Madison – Anora / Ani
 Markas Eidelšteinas – Ivan
 Jurijus Borisovas – Igor
 Karren Karagulian – Toros
 Vache Tovmasyan – Garnick
 Ivy Wolk – Crystal
 Aleksejus Serebriakovas – Nikolajus Zacharovas
 Darija Jekamasova – Galina Zacharova
 Lindsey Normington – Diamond
 Luna Sofía Miranda – Lulu
 Alena Gurevič – Klara

 Filmo gamyba 
Pagrindiniai filmavimo darbai vyko 2023 m. pradžioje Brukline. Kai kurios scenos taip pat nufilmuotos Las Vegase.

Filmo kinematografiją įkvėpė 1970-ųjų kriminalinės dramos, kurių veiksmas vyksta Niujorke, įskaitant „Prancūzų ryšininką“ ir „Metro užgrobimą 123“. Režisierius Sean Baker buvo atsakingas už aktorių atranką.

 Apdovanojimai 
 Renginys Ceremonijos data Kategorija Laureatas Rezultatas Išn. Kanų kino festivalis 2024 m. gegužės 25 d. Auksinė palmės šakelė Sean Baker   Tarptautinis Miškolco kino festivalis 2024 m. rugsėjo 14 d. Emeriko Presburgerio premija Anora   Tarptautinis Toronto kino festivalis 2024 m. rugsėjo 15 d. Žiūrovų prizas  Rebecca Rubin, "Tom Hiddleston’s ‘The Life of Chuck’ Wins Toronto Film Festival’s People’s Choice Award". Variety, 2024-09-15.Oskarai2025 m. kovo 2 d.Geriausias filmasAlex Coco, Samantha Quan ir Sean BakerGeriausias režisieriusSean BakerGeriausia aktorėMikey MadisonGeriausias antro plano aktoriusJurijus BorisovasGeriausias originalus scenarijusSean BakerGeriausias montažas
 Nuorodos 



 Išnašos 

Kategorija:2024 filmai
Kategorija:JAV filmai
Kategorija:Dramos
Kategorija:Komedijos